Baldakin

En **baldakin** (italiensk *baldacchino*) er et pryd- og/eller beskyttelsestak av tøy, tre, stein eller annet materiale som er båret av søyler eller som er festet til en bakvegg. 

## Bakgrunn, beskrivelse
Orientalske herskere skred i gammel tid frem under en baldakin båret av tjenerne. Slike baldakiner gjorde på den ene side tjeneste som beskyttelse mot solsteken, og er således forløpere til de moderne parasoller, men de var på den annen side tydelige markører av potentatens makt og verdighet. Slike baldakiner fant så veien som gaver til vestens land. Ved korstogene og de oientalske lands handel med venetianerne ble de videre utbredt i Europa. 

Ordet kommer fra middelalderlatin og er avledet av *Baldak* som var navnet på Bagdad. Opprinnelig betegnet det silkestoff produsert i Bagdad. 

Baldakinen kan være plassert over en prekestol, en kongelig eller fyrstelig trone, et alter, en seng, en statue eller over en inngang. En baldakin båret av fire søyler over et alter kan kalles et ciborium. en enklere form, båret, og av én tjener, kalles *umbrellino*. Ordet *conopeum* benyttes også, men da består forvekslingsmulighet med den tilpassede duk man gjerne har over det håndholdte ciborium med Kristi Legeme.  

Baldakiner kan også være flyttbare og brukes som verdighetstegn i prosesjoner over en æresperson eller æresgjenstand. Slike bærbare baldakiner eller andre former for tak har vært i kirkelig bruk siden 1300-tallet. Bærerne av stengene over himlingen kalles «himmelbærere». I middelalderen ble også biskopen ved særlig høytidelige anledninger gjerne ledet under en baldakin, og paven skrittet på bestemte dager til alteret under en baldakin.

Baldakiner var nokså vanlige over biskopers *cathedra* («lærestol», bispestol ) i katolske domkirker. Taket kunne da også være dekorert med kristelige motiver. Men dette ble forbudt etter de liturgiske reformer og seremonielle og utsmykningsmessige forenklinger foreskrevet som følge av Andre vatikankonsil, i den derpå (1984) reviderte utgave av *[[Caeremioniale Episcoporum]]* (skjønt med et tenkelig unntak dersom det gjaldt å ivareta verdifulle kunstverker fra fortiden).. I katolske sammanhenger forekommer baldakiner derimot fortsatt når det gjelder den konsekrerte hostie, da i bærbar form, ved kirkelige prosesjoner, der den holdes over den prest som bærer monstransen.

## Billedgalleri

Knights hospitaller.JPG|Stormesteren av Hospitallerne på Rhodos.
Lorenzo Lotto 060.jpg|Et æresklede holdt av engler over Jomfru Maria, av Lorenzo Lotto
Kostel všech svatých, Přeskače 45 - kazatelna.jpg|En bispestolsbaldakin med kristent takdekorasjon; en engel med Kristi kors og de ti bud
Versailles Queen's Chamber.jpg|I Versailles i *Chambre de la Reine* er dronning Maria Leszczinskas himmelseng.
Royal Castle, Warsaw 106.jpg|Det kongeslige slott i Warszawa
Taddeo Zuccari 003 Entrée de François Ier & Charles V à Paris (cropped).jpg|Kong Frans I av Frankrike, keiser Karl  V og kardinal Alessandro Farnese
Bedroom of the emperor.jpg|En baldakin i ''empire'' fremhever en daybed
22_Kroningshall_i_det_kongelige_slott_i_Stockholm_A.JPG|Baldakin over sølvtronen i kroningshallen i det kongelige slott i Stockholm.
Chateau de Blois 38.jpg|Balakin i blått dekorert med *[[Fleur-de-lis|fleurs-de-lys]]* i den tidligere kongelige residens Château de Blois.
Orde_van_de_Ster.jpg|Kong Johan II av Frankrike under en baldakin. Fra 1300-tallet.
4209 Istanbul - Topkapi - Harem - Sala delle udienze - Foto G. Dall'Orto 27-5-2006.jpg|Fra haremet i Topkapıpalasset i Istanbul: Baldakin i audienssalen.
Procession1877.jpg|«The Imperial Assembly of India at Delhi: the Viceregal Procession passing the Clock Tower and Delhi Institute in the Chandnee Chowk,» Illustrated London News, 1877
India No.4 - Dickinson's comprehensive pictures of the Great Exhibition (1854) vol 2, plate V - BL.jpg|Fra *Dickinson's comprehensive pictures of the Great Exhibition* (1854)
Nîmes,cathédrale,intérieur063 choeur13 cathèdre3.jpg|Baldakin over bispestolen i katedralen i Nîmes


## Se også
* Ciborium
* Tabernakel

## Litteratur
*Gunnarsjaa, Arne (1999) *[[Arkitekturleksikon (1999)|Arkitekturleksikon]]*. Oslo : Abstrakt forlag. ISBN 82-7935-007-1 (e-bok fra bokhylla.no)
* Marga Weber: *Baldachine und Statuenschreine* (= *Archaeologica.* Bd. 87). Giorgio Bretschneider, Rom 1990, ISBN 88-7689-036-X (Zugleich: Frankfurt am Main, Universität, Dissertation, 1982).

## Referanser


## Eksterne lenker